Lorenz Caviezel
Lorenz Caviezel oli šveitsi päritolu Tallinna suhkrupagar, kes 23. augustil 1806 avas Pikal tänaval 16 ostetud majas praeguse Maiasmoka kohviku kohal Eesti esimese kondiitriäri. Muuhulgas hakkas ta valmistama martsipanist kujukesi. 1823. aastast jätkas äripidamist tema poeg, kes 1835. aastal müüs äri maha ja kolis Riiga. Caviezel pärines retoromaani kondiitrisuguvõsast. Tema isa Johann Caviezel (1764–1824) töötas 1787. aastani oma isa kondiitritööstuses Anklamis ning asutas 1796. aastal omaenda pagaritöökoja Riias.